Više desetina članova Policijskog sindikata Srbije (PSS) protestovalo je ispred Palate Srbije, gde se nalazi sedište Ministarstva unutrašnjih poslova, zbog ukidanja reprezentativnosti tog sinkata.

Foto: Twitter / Inicijativa Žena Srbije

Potpredsednik PSS-a Vladimir Pavićević kazao je da su se danas okupili da „traže zakon i da neće da ćute o korupciji i bahatosti unutar MUP-a“.

„Došli smo tražimo zakon, nama je zakon vazduh koji nam u ovoj zgradi uzimaju“, rekao je Pavićević.

On je kazao da je Sindikat dobio podršku Evropske policijske unije, Vojnog sindikata Srbije, raznih organizacija i građana.

Pavićević je upitao da li je ministar unutrašnjih poslova Nebojša Stefanović u izjavi da je prosečna plata policajca 508 evra uračunao i plate državnih sekretara i čelnika Nezavisnog policijskog sindikata Srbije koji, prema njihovim podacima, iznose više stotina hiljada dinara.

Pavićević je kazao da će nastaviti svoju borbu i da će se boriti svim zakonskim sredstvima.

Predsednik PSS Veljko Mijailović kazao je da su članovi tog sindikata dovedeni u poziciju da kao zaposleni u MUP-u budu izloženi diskriminaciji i razbojništvu.

On je kazao da su oni danas došli da upozore da se obrazuje radna grupa koja će utvrditi da li je PSS reprezentativni sindikat.

Mijailović je kazao da je „taj sindikat na udaru zato što se bori protiv korupcije i kriminala“.

„PSS neće odustati od svojih akcija i želimo samo da u ovoj državi funkcionišu zakoni“, rekao je Mijailović i dodao da u PSS-u „nema nijednog člana koji je napredovao pomoću tog sindikata, već su svi desetkovani“.

On je kazao da je ponosan što u PSS-u nema nijednog prisilnog člana.

„PSS je reprezentativni sindikat, a vi možete da vršite represalije“, rekao je Mijailović.

Delegacija članova Upravnog odbora PSS ušla je nakon protesta u Palatu Srbije i zatražila sastanak sa ministrom, ili nekim iz vrha MUP-a, nakon čega je došao pomoćnik direktora policije Slobodan Malešić da razgovara, ali, prema navodima PSS, ne o temama zbog kojih su oni zatražili sastanak.

MUP je nedavno saopštio da PSS više nije reprezentativan, jer je proverom utvrdjeno da taj sindikat ima manje od 15 odsto zaposlenih u MUP-u što je zakonski minimum.

Ogromna podrška @PolicijskiSSRB u vašoj borbi za zakone, red i mir za sve građanke i građane. Zakoni ne trebaju da poznaju stranačka obeležja. Uvek uz svoj narod! Do pobede! pic.twitter.com/R71Ivgz25E — Inicijativa Žena Srbije (@SrbijeZena) March 11, 2019

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se